# Alberto Rodríguez Rodríguez

Alberto Rodríguez Rodríguez (Santa Cruz de Tenerife, 11 de desembre de 1981) és un obrer industrial, activista social i diputat espanyol de Podem al Congrés dels Diputats a la XI i XII Legislatura.

## Biografia

Fill d'una mestra i un electricista, va néixer al barri obrer d'Ofra, a Santa Cruz de Tenerife, on va residir fins a la seva elecció com a diputat. Va estudiar un cicle superior de Química ambiental i va treballar durant nou anys com a operari en una refineria de petroli, en la qual va participar com a representant sindical. Va militar a Esquerra Unida i va estar implicat en diferents moviments socials, en protestes contra les guerres i en convocatòries pels drets civils. A conseqüència del seu activisme va ser detingut el 2012 durant les manifestacions del 15-M i va quedar absolt. Des del 13 de gener de 2016 és diputat de Podem al Congrés dels Diputats per la província de Santa Cruz de Tenerife.

## Polèmica pel seu aspecte

El primer dia de la XI legislatura, Alberto Rodríguez va acudir al Congrés dels Diputats amb un pentinat de rastes, barba d'uns quants dies i vestimenta informal, fet que va cridar l'atenció dels mitjans de comunicació. La vicepresidenta del Congrés, Celia Villalobos, es va manifestar sobre aquest tema comentant que a ella no la molestava que un diputat de Podem portés rastes: «A mi, mentre les portin netes perquè no m'encomanin un poll, em sembla perfecte.» En el mateix sentit es va expressar la periodista Pilar Cernuda, en suggerir que provenien «males olors» de la bancada de Podem al Congrés. El número dos de Podem, Íñigo Errejón, va lamentar la falta de respecte amb els que es vesteixen o es pentinen de manera diferent i va afegir que és la corrupció el que llasta la higiene d'un grup parlamentari.

## Condemna

El diputat va perdre l'octubre del 2021 la condició de diputat després de ser condemnat per un delicte d'atemptat contra agents de l'autoritat amb pena de presó i d'inhabilitació per a càrrec públic per uns fets ocorreguts el 25 de gener de 2014 a La Laguna durant una visita del ministre d'Educació i Cultura, José Ignacio Wert. El gener de 2024 el Tribunal Constitucional va estimar que Rodríguez no hauria d'haver estat condemnat a presó, de manera que hauria d'haver mantingut la seva acta al Congrés dels Diputats.

## Referències

* ↑ «Alberto Rodríguez Rodríguez» (en castellà). Congreso de los Diputados. [Consulta: 18 juliol 2017].
* ↑ «El número 1 de Podemos por Tenerife, 'orgulloso' detenido» (en castellà). La Gaceta. Arxivat de l'original el 2017-06-16. [Consulta: 18 juliol 2017].
* ↑ «Alberto Rodríguez» (en castellà). www.facebook.com. [Consulta: 18 juliol 2017].
* ↑ Ruiz Valdivia, Antonio. «17 cosas para saber quién es Alberto Rodríguez (Podemos)» (en castellà). El Huffington Post. [Consulta: 18 juliol 2017].
* ↑ «El diputado de Podemos Alberto Rodríguez fue detenido por agredir a policías» (en castellà). Okdiario.com. [Consulta: 18 juliol 2017].
* ↑ «Alberto Rodríguez: “Las rastas son un peinado como otro cualquiera”» (en castellà). EL PAÍS, 18-01-2016. [Consulta: 18 juliol 2017].
* ↑ «Análisis De la casta a las rastas» (en castellà). EL PAÍS, 15-01-2016. [Consulta: 18 juliol 2017].
* ↑ «Celia Villalobos, sobre Podemos: "Me da igual que lleven rastas, pero que las lleven limpias para no pegarme piojos"» (en castellà). [Consulta: 18 juliol 2017].
* ↑ «Pilar Cernuda tacha de guarros a los parlamentarios de Podemos: "No aguanto que huelan mal" - 20minutos.es» (en castellà). 20minutos.es - Últimas Noticias. [Consulta: 18 juliol 2017].
* ↑ «Así es el diputado con rastas que atemoriza a Celia Villalobos» (en castellà). El Español. [Consulta: 18 juliol 2017].
* ↑ Héctor Juanatey. «España y el 'lawfare' o cómo se utiliza la justicia para terminar con adversarios políticos: ahora, Pedro Sánchez» (en castellà). Huffington Post, 25-04-2024. [Consulta: 25 abril 2024].